I år 1800 befandt Flor sig blandt alumnerne i det første kuld ved det såkaldte [[Seminarium pædagogicum]] eller Seminariet for de lærde Skoler i København.<ref>Landsarkivet for Sjælland, Seminarium pædagogicum, ''Forhandlingsprotokol 1800-1809.</ref> Seminariet var en lærerskole oprettet i forbindelse med regeringens omfattende reformer af det højere skolevæsen. Det skulle uddanne fagspecialister for de reformerede skoler. Allerede efter én måned fik Flor imidlertid den ledige stilling som lærer i [[naturhistorie]] ved [[Oslo katedralskole|Christiania katedralskole]] (ydermere underviste han i perioder i [[fysik]]). Han tiltrådte som adjunkt, men blev året efter forfremmet til overlærer. Denne stilling beholdt han til sin død.
Litteratur Historie Naturvidenskab